Άμμος, ασβέστης και σόδα σε καμίνι με 1.100 βαθμούς Κελσίου
δίνουν υγρό γυαλί.
Οι έμπειροι φυσητές παίρνουν το λιωμένο μείγμα με ειδικούς σωλήνες
κι όταν φυσάνε, το γυαλί φουσκώνει σε μία φούσκα έτοιμη να πάρει σχήμα.
Εργαλεία και τεχνικές είναι από τη Ρωμαϊκή εποχή,
αλλά εμείς θα ανεβάσουμε τη θερμοκρασία.
Στο μεγαλύτερο εργαστήριο της Βόρειας Αμερικής,
δέκα εξαιρετικοί καλλιτέχνες
πολεμούν τη φωτιά με φωτιά.
Αρχίζει η διασκέδαση.
Δώσ' τα όλα ή φύγε.
Αν ρισκάρεις πολλά…
Θεέ μου.
-Άσ' το στον πάγκο. -Πάντα μπαίνω επιθετικά.
…κερδίζεις πολλά.
Ναι, μωρό μου.
Αν επιβιώσουν στον φλογερό διαγωνισμό μας, θα κερδίσουν σημαντικά έπαθλα
που θα τους καθιερώσουν παγκοσμίως ως τους καλύτερους στο γυαλί.
Είμαι ο Νικ Ούχας κι ετοιμαστείτε για Τέχνη που Φυσάει.
Φυσητές, φτάσατε στα μισά του διαγωνισμού.
-Μπράβο. -Εντάξει.
-Ναι. -Ωραία.
Στα μισά!
Δεν περίμενα να φτάσω στα μισά. Νιώθω αουτσάιντερ.
Ένας θα κερδίσει, αλλά είναι παράξενο, θέλω να κερδίσουν όλοι.
Μικραίνει μεν ο αριθμός,
αλλά σ' αυτήν τη δοκιμασία θέλουμε κάτι μεγάλο.
Γι' αυτό ήρθε η εικαστική καλλιτέχνιδα Μπρίονι Ντάγκλας ως καλεσμένη εκτιμήτρια.
Η Μπρίονι έχει κάνει φοβερή εντύπωση με τα υπερμεγέθη γλυπτά της,
όπως το αθλητικό παπούτσι 2,5 μέτρων φτιαγμένο ολότελα με πλαστικά καπάκια.
Μ' αρέσει να παίζω με την κλίμακα, να δίνω στο κοινότοπο δύναμη και παρουσία.
Μπορεί ν' αλλάξει το πώς βλέπουμε τον κόσμο και τις λεπτομέρειες γύρω μας.
Αυτά τα κουτιά έχουν από ένα αντικείμενο
που θα πρέπει να αντιγράψετε σε μεγάλη κλίμακα.
Ελάτε και πάρτε από ένα.
Νιώθω ενθουσιασμό και άγχος.
Καλλιτέχνες, ανοίξτε τα κουτιά σας.
Εγώ πήρα ένα…
πιόνι σκακιού και είναι το άλογο.
Έχω τη δαχτυλήθρα.
Έχω καραμελωμένο ποπκόρν.
Θα είναι πολύ δύσκολο.
Τζον Μοράν, τι πήρες;
Ελιά γεμιστή με πιπεριά.
Δεν τις τρώω, αλλά θα είναι ωραίο να φτιάξω.
Μισώ τις ελιές. Δεν ξέρω γιατί. Ειδικά τις πράσινες ελιές.
ΤΖΟΝ Μ., 42
-Τρέντον, τι έχει το κουτί σου; -Πινέζα.
-Γκρέις, τι έχεις; -Θα ρίξουμε ζάρια σήμερα.
Σ' αυτήν τη δοκιμασία, θα τα μεγαλώσετε τουλάχιστον στα 30 εκατοστά.
Τα 30 εκατοστά δεν είναι κι εύκολα.
Θα είναι δύσκολο.
Σας δίνουμε πέντε ώρες και δύο βοηθούς.
-Ωραία. Ναι. -Ευχαριστούμε.
Θ' αξιολογήσουμε τα έργα σας σε μέγεθος, τεχνική ικανότητα και ρεαλισμό.
Ο νικητής της δοκιμασίας θα ονομαστεί ο καλύτερος.
Όπως πάντα, όποιος δεν μας εντυπωσιάσει θα αποχωρήσει.
Φυσητές, είστε έτοιμοι;
Ο χρόνος σας ξεκινά τώρα.
ΣΧΕΔΙΑΣΜΟΣ
Έχω καραμελωμένο ποπκόρν. Ο ρεαλισμός θα είναι δύσκολος.
Είναι πολλές οι λεπτομέρειες που πρέπει να γίνουν, ειδικά στην κλίμακα.
Θα είναι δύσκολο να κερδίσω. Είμαι μικροκαμωμένος, αλλά θα τα δώσω όλα.
Έχω την πινέζα. Είναι πολύ απλή, είναι πολύ καλό για μένα.
Τόσο καιρό, ήμουν στον πάτο.
Δεν μ' αρέσει να χάνω. Βιάζομαι γιατί θέλω να κερδίσω.
Έχω μια δαχτυλήθρα με περίπλοκη υφή. Αυτό θα είναι το ζόρι.
Ο ρεαλισμός είναι δύσκολος.
Παίρνουμε λιωμένο υλικό και το κάνουμε να μοιάζει με κάτι άλλο.
Έχω φτιάξει αρκετά μεγάλα γυαλιά. Πάντα έχει τις δυσκολίες του.
Δεν συμπαθώ τις ελιές, αλλά έχουν ενδιαφέρον.
Το να αποδώσεις άψογα την υφή και τα στοιχεία είναι το δύσκολο.
Βάζεις και κλίμακα στο παιχνίδι κι αλλάζει εντελώς το θέμα.
Έχω φρικάρει λίγο από μέσα μου.
Πήρα το άλογο από το σκάκι
και θα προσπαθήσω για 35 με 38 εκατοστά.
Μ' αρέσουν οι προκλήσεις.
Δεν χρειάζομαι ιππότη σε άσπρο άλογο, είμαι η βασίλισσα.
Έχω ζάρι. Δεν δουλεύω συνήθως ρεαλιστικά, οπότε θα είναι δύσκολο.
Θα σκύψω το κεφάλι και θα λιώσω στη δουλειά.
Αυτό κάνω από την πρώτη μέρα.
Είναι ζήτημα ζωής και θανάτου.
ΔΗΜΙΟΥΡΓΙΑ
Μεγάλα πράγματα σήμερα.
Καλό φαίνεται αυτό.
Κάψου, μωρό μου.
Είναι μια πολύ τεχνική δοκιμασία.
Ορίστε το αντικείμενο. Φτιάξ' το μεγάλο.
-Καραμέλα. -Ναι.
Δουλεύουμε σε μια δαχτυλήθρα ραπτικής.
Θα στήσω όλο το γυαλί σε κώνο.
Θα την κάνουμε λίγο μεγαλύτερη από 30 εκατοστά.
Δεν ξέρω πώς θα βγει.
Να το κλείσουμε λίγο.
Έχω πράσινη ελιά με πιπεριά μέσα.
Θ' αρχίσω πρώτα με την πιπεριά.
Δεν είναι όσο απλό φαίνεται. Έχει διαφορές στο σχήμα.
Το κάνω όσο πιο ίδιο γίνεται.
Ναι, ωραίο φαίνεται.
Καλό είναι.
Μπρίονι, έμαθα ότι έπεσες με τα μούτρα στα επεισόδια της Τέχνης που Φυσάει.
Με τι κόλλησες στον διαγωνισμό;
Ως καλλιτέχνιδα, νιώθω πως δίνω ένα κομμάτι της ψυχής μου σε ό,τι κάνω.
Να τους βλέπω να φτιάχνουν έργα που μπορεί να σπάσουν κάθε στιγμή
ήταν καθηλωτικό.
Εντάξει, ας το κάνουμε.
Ποιος νομίζεις ότι έχει να αντιγράψει το δυσκολότερο κομμάτι;
Όλα έχουν τις δυσκολίες τους.
Μ' αρέσει το άλογο, αλλά είναι δύσκολο. Δεν έχω ξαναφτιάξει άλογο.
Ωραία περνάμε.
Ο Τζον Σάρβιν έχει καραμελωμένο ποπκόρν.
Νομίζω πως αυτό είναι από τα πιο δύσκολα.
Έχει λοβωτό σχήμα, ιδιαίτερο χρώμα, πολλή λεπτομέρεια στην επιφάνεια.
Πίεσε, μπορούμε.
Κάτι κάνουμε τώρα.
Το Γκρέις κι εγώ έχουμε τα πιο δύσκολα.
Το δικό μου έχει πολλή λεπτομέρεια, το Γκρέις έχει ζάρι.
Φύσα.
Είναι ζήτημα ζωής και θανάτου.
Άσ' το να πάει στο κέντρο.
Θα είναι πολύ ζόρικο.
Κρατιέται από μια κλωστή.
ΧΡΟΝΟΣ ΠΟΥ ΑΠΟΜΕΝΕΙ, 4 ΩΡΕΣ
Ξεκινάω την ελιά. Θέλω να πετύχω το χρώμα για ρεαλισμό.
Δεν ξέρω από τώρα αν είναι πολύ πορτοκαλί.
Το χρώμα του γυαλιού αλλάζει όταν το ζεσταίνεις και το κρυώνεις.
Κάποια φαίνονται αλλιώς ζεστά κι αλλιώς κρύα.
Φύσα!
Εντάξει, σταμάτα. Οι ρώγες μου.
Θα τους κρίνουμε σε χρώμα και ρεαλισμό.
Πρέπει να σιγουρευτούν ότι το χρώμα μοιάζει.
Βάλε το φριτ στο τραπεζάκι.
Επέλεξα να χρησιμοποιήσω αναγωγικό χρώμα, που δίνει μεταλλική λάμψη στη δαχτυλήθρα.
Θέλουμε σωστή εσωτερική θερμοκρασία.
Το χρώμα είναι από μεταλλικό οξείδιο.
Μια φλόγα πλούσια σε αέριο θα βγάλει το χρώμα στην επιφάνεια.
Επιστήμη.
Θέλουν να μοιάζει με πραγματική πινέζα,
οπότε θα χαραμίσω καμιά διακοσάρα δολάρια σε φύλλα ασημιού σήμερα.
Όταν έχω το σχήμα βελόνας, παίρνω τα φύλλα και τα τυλίγω στο γυαλί.
Σαν κουβέρτα.
Νομίζω πως με τα φύλλα ασημιού το έργο θα ξεχωρίσει.
Κοντεύουμε.
Το ζόρι είναι ο ρεαλισμός.
Αν δεν μοιάζει αληθινό, δεν θα κερδίσω τη δοκιμασία.
Αν αρχίσω μαθήματα στο φύσημα γυαλιού, σε πόσο καιρό θα γίνω τόσο καλή;
Εξαρτάται από το πόσο το κάνεις. Αν το κάνεις έστω λίγο κάθε μέρα,
θα πάρει κάνα δυο χρόνια. Αν ήξερα πόσο θα έπαιρνε να γίνω καλή,
μάλλον δεν θα το έκανα. Αλλά ευτυχώς δεν ήξερα.
Είναι δύσκολο.
Να γίνει ωραίο και κολλώδες.
Ενίοτε το γυαλί δεν κάνει αυτό που θέλω, αλλά νιώθω ότι εξελίσσομαι καθημερινά.
Ωραία.
Ορίστε.
Θυμάμαι συχνά τον μακαρίτη σύζυγό μου, τον Τζέσι.
Ο άντρας μου έλεγε "Αν δεν φοβάσαι, δεν είσαι αρκετά σέξι".
Τον νιώθω εδώ μαζί μου κι όποτε συμβαίνει κάτι καλό,
τον νιώθω σαν να μου δίνει μια σπρωξιά και να λέει "Βλέπεις; Σου το είπα".
Τι άλλο;
Γύρνα.
Σπρώξε πιο δυνατά, Εμ.
Το ζάρι είναι δύσκολο γιατί το γυαλί δεν θέλει να είναι τετράγωνο.
Το γυαλί είναι ένα στρογγυλό, υγρό, όμορφο μωρό.
Δεν θέλει να μπαίνει σε κουτί, αλλά πρέπει να το καθοδηγήσω να το κάνει.
Γύρνα.
Φτιάχνω βέργα.
Σαν μακαρόνι.
Έχω τη δαχτυλήθρα. Στον ρεαλισμό, κάτι σημαντικό είναι η υφή.
Καλό είναι.
Παίρνω τη βέργα για να προσθέσω την υφή για τις γραμμές.
Ωραίο αυτό που κάνει ο Νταν Φράιντεϊ.
Κράτα το κάτω. Χωρίς καπάκι.
Μόνο την κατάλληλη στιγμή κολλάει σωστά η βέργα.
Έχεις μία ευκαιρία. Αν τα κολλήσεις, δεν κουνιούνται.
Μπράβο, παιδιά.
Εδώ ίσως να τα κάναμε μαντάρα, αλλά δεν τα κάναμε.
Κάθριν, επέμεινες να δώσουμε δύο βοηθούς στους φυσητές. Γιατί;
Όταν δουλεύεις σ' αυτήν την κλίμακα, έχει τεράστια διαφορά.
Είναι απαραίτητοι. Σωλήνες και διάμετροι είναι μεγαλύτερα, βαρύτερα.
Η ομορφιά είναι πόνος. Ο πόνος, ομορφιά.
Εγώ θα έπρεπε να γυμνάζομαι πιο πολύ για να το κάνω.
Ας το ζεστάνουμε ακόμα λίγο.
Όταν μπήκα στον διαγωνισμό, προσέλαβα προπονητή.
Αντέχω πολύ. Δεν ήμουν ποτέ σε καλύτερη φόρμα. Έχω κοπιάσει γι' αυτό.
Ο κύβος μού αλλάζει τα φώτα. Τον νιώθω πιο βαρύ απ' όσο είναι.
Σαν να βάζεις 11 κιλά βάρος στην άκρη του σωλήνα.
Και να το γυρνάς για τέσσερις ώρες στους 1.100 βαθμούς Κελσίου.
Μικρό και δυνατό.
Στη βιομηχανία, όταν κλειδώνουν τα χέρια, το λέμε "καυλωμένο χέρι".
Δεν είναι καλό το καυλωμένο χέρι.
Ορίστε. Καν' το σαν να σου αρέσει.
ΧΡΟΝΟΣ ΠΟΥ ΑΠΟΜΕΝΕΙ, 2 ΩΡΕΣ
Τώρα δίνουμε σχήμα στην ελιά.
Πρέπει να είναι έστω 30 εκατοστά, αλλά θα την κάνω μεγαλύτερη.
Είμαστε ήδη πάνω από 30 εκατοστά.
Δουλεύω τη λαβή της πινέζας.
Φυσάω μια σφαίρα στον πάτο κι ο βοηθός μου σπρώχνει με τον κόπανο
για να φτιάξουμε μια αιχμηρή άκρη.
Εντάξει, αφήστε το.
Γύρνα!
Μ' αρέσει η εμφάνιση του καραμελωμένου ποπκόρν.
Αυτή η τεχνική λέγεται εσωτερική γλυπτική.
Θα βγάλω τις λεπτομέρειες έξω από το εσωτερικό της φούσκας.
Φτιάχνω την ψίχα και τα λακκάκια γύρω της.
Σταμάτα.
Για να κάνω ρεαλιστικό το ζάρι,
οι κουκίδες πρέπει να είναι στο σωστό σημείο.
Πρέπει να το κάνουμε 21 φορές.
Δίπλα μου δουλεύει το Γκρέις.
Ένα, δύο, τρία, πάμε.
Και σκίζει.
Να σε πάρει.
Εντάξει.
Είναι συνταρακτικό. Συμπονώ το Γκρέις.
Η καρδιά σου σκληραίνει με τα χρόνια. Παίρνεις απόφαση ότι το γυαλί σπάει.
Ανάθεμά σε.
Πονάει, αλλά είτε κολλάς σε αυτό που συμβαίνει μπροστά σου
είτε το αξιοποιείς και το παρακάμπτεις.
Ως κουίρ άτομο, το κάνω καθημερινά στη ζωή μου.
Πρέπει να ξεπατωθώ.
Δεν με στεναχωρεί τόσο που έπεσε στο πάτωμα.
Με στεναχωρεί που πρέπει να το ξανακάνουμε.
Θα φτιάξουμε άλλο. Θα το φτιάξουμε πιο μικρό.
ΧΡΟΝΟΣ ΠΟΥ ΑΠΟΜΕΝΕΙ, 1 ΩΡΑ
Γύρνα.
Ζεστός ο πάγκος. Καίει το λίπος μου.
-Γεια! Πώς είσαι; -Καλά. Εσύ πώς είσαι;
Πάει τέλεια.
Πώς νιώθεις που δουλεύεις με τόσο γυαλί;
Είναι δύσκολο. Έχω κάνει εσωτερική γλυπτική, σε μικρή κλίμακα.
Είσαι έτοιμος για νίκη;
Είμαι πανέτοιμος, παρακαλώ.
Δεν θέλω να φύγω χωρίς καμία νίκη.
Ξέρω ότι εγώ κι ο Τρέντον δεν έχουμε κερδίσει ακόμη.
Το ποπκόρν του Τζον Σάρβιν, ειλικρινά, μοιάζει με σκατούλα.
Πόση ώρα έχουμε;
Έχουν μείνει 30 λεπτά!
Ομορφιά.
Για να ισιώσω το κεφάλι του αλόγου, πρέπει να ζεστάνω το κομμάτι.
Και με τους φελλούς θα βάλω δύναμη και θα πιέσω όσο μπορώ.
Πρέπει να το κάνω ξανά και ξανά μέχρι να με ικανοποιεί το προφίλ.
Φαίνεται πολύ καλό.
Είμαι μια καταστροφή.
Για άλλη μια φορά, φτιάχνω ένα ζάρι. Η διαδικασία πάει πολύ καλύτερα.
Αυτήν τη φορά έκανα τον πάτο πιο χοντρό, τις πλευρές πιο χοντρές, όλα ίσα.
Ως εδώ, όλα καλά.
Ρίχνω ζαριές όλη μέρα.
Έχετε ακόμη 20 λεπτά!
Το έργο σας να είναι τουλάχιστον 30 εκατοστά!
Τα πάμε καλά, ομάδα. Κοντεύουμε.
Φτιάχνω το κάτω μισό της δαχτυλήθρας.
Σπρώξε κάτω.
Γυρίζω. Γύρνα μαζί μου. Πάμε. Άσ' το.
Βάζουμε την πιπεριά και περνάμε με φλόγιστρο.
Ρίξε στο χείλος.
Ρίξε με το φλόγιστρο μόλις σου πω.
Γύρνα. Σταμάτα λίγο.
Ρίξ' το.
Βάζω μέσα την πιπεριά και πέφτει μέσα στην ελιά.
Όχι, άσ' το στον πάγκο.
Άσ' το στον πάγκο.
Είμαι στο πάτωμα, πάνω σε σπασμένα γυαλιά
κι ελπίζω πως θα ελευθερώσω την πιπεριά.
Έλα. Κόλλησε εκεί μέσα.
Ό,τι έγινε έγινε.
Δεν βγαίνει.
Δεν ήταν γραφτό να γίνει.
Φτιάχνω άλλη πιπεριά να μπει μέσα, μάλλον δίπλα σ' αυτήν.
Από μέσα μου ουρλιάζω.
Δεκαπέντε λεπτά!
Όλοι τρέχουμε.
Θα προλάβουμε. Θα είναι τέλειο.
Εντάξει, ας το βγάλουμε. Σήκωσέ το, πιάσ' το. Κάτω εκεί, ναι.
Έβγαλα το κομμάτι μου κι έχω ακόμη χρόνο,
οπότε θα προσθέσω κάποιες λεπτομέρειες.
Συνεχίστε!
Ετοιμαζόμαστε να ενώσουμε τη βελόνα στην πινέζα.
Όχι!
Τη μεταφέρω και η βελόνα σπάει στη μέση.
Γύρνα.
Ίσως την κολλήσουμε.
Τι είναι λίγη κόλλα μεταξύ φίλων;
Έμειναν πέντε λεπτά! Βάλτε τα έργα σας στον κλίβανο ανόπτησης!
-Πώς φοριέται αυτό; -Οριακά θα μπει.
Χτύπα το ευθεία κάτω, δυνατά. Ναι. Ορίστε.
-Μπράβο. -Το κρατάς;
Περνάω! Προσέχετε!
Μπες από κάτω!
Μπράβο.
Θεέ μου.
Φυσητές, τέλος χρόνου.
-Μπράβο. -Ωραία αποκατάσταση.
Τέλος. Δεν χρειάζεται να ξαναφτιάξω ζάρι. Μη μου ζητήσει κανείς,
η απάντηση είναι όχι.
ΠΑΡΟΥΣΙΑΣΗ
Σε κάθε καλλιτέχνη δόθηκε ένα μικρό αντικείμενο
για να το αντιγράψει σε μεγαλύτερη κλίμακα.
Μ' αυτό, ήθελα να πετύχω και τα τρία.
Τεχνική, ρεαλισμό και μεγαλύτερη κλίμακα απ' ό,τι ζητήθηκε.
Ελπίζω να δουν τις λεπτομέρειες που έβαλα. Ήθελα ένα ατελές χρώμα σαν το αληθινό.
Υπήρξαν δυσκολίες. Έχει φύλλα ασημιού εξωτερικά,
γιατί η αναγωγή δεν πήγε όπως ήλπιζα.
Κάηκε. Ήθελα να γυαλίζει.
Ελπίζω το έργο μου να δείξει ότι δεν τα παράτησα, έκανα ό,τι μπορούσα.
Ελπίζω η διαφάνεια να αποδειχτεί θετική.
Είμαι ικανοποιημένος με το πώς βγήκε. Είναι δύσκολο να βρεις ποιος κερδίζει.
Θα είναι οριακό.
Κοίτα να δεις. Δεν ξανάδα τόσο μεγαλειώδη γκαλερί.
Είμαι εντυπωσιασμένη με την κλίμακα και την ακρίβεια.
Θέλω να αγγίξω τα πάντα και δεν ξέρω αν επιτρέπεται.
Πρώτο είναι του Τζον Μοράν. Μ' αυτό άρχισε.
Σίγουρα μοιάζει με ελιά.
Δεν μπορώ να χωνέψω την υφή.
Πώς το έκανε αυτό; Είναι απίστευτο.
Δεν μπορώ να χωνέψω το χρώμα. Λατρεύω τις λεπτομέρειες,
όπως ο σταυρός στο κάτω μέρος.
Ο Τζον Μοράν εξέθεσε τις ικανότητές του στη γλυπτική
και στη σύλληψη της ουσίας ενός αντικειμένου.
Ακόμα και ο τρόπος που έβαλε την πιπεριά είναι ακριβής.
Η στιγμή της αλήθειας.
Ναι. Ο χάρακας είναι 30 εκατοστά και η ελιά είναι μεγαλύτερη από αυτόν.
Έσκισε σ' αυτό το κομμάτι.
Το μόνο πράγμα που θα αναφέρω είναι πως δεν είναι όντως το χρώμα της ελιάς.
Όμως για μια πιο φρέσκια ελιά εκτός βάζου είναι πολύ παραστατικό αυτό το χρώμα.
Μ' αρέσει όλο.
Η δαχτυλήθρα του Νταν.
Είμαι λίγο απογοητευμένη.
Δεν ξέρω αν είναι τόσο καλό αντίγραφο όσο πιστεύω ότι μπορεί να κάνει.
Το χρώμα στην επιφάνεια είναι φύλλα ασημιού
που μπήκαν αφού βγήκε το έργο από τον κλίβανο.
Έχω χρησιμοποιήσει αρκετά φύλλα χρυσού κι αυτό φαίνεται λίγο ακατάστατο.
Θα έλεγες ότι το φύλλο ασημιού είναι σαν να βάζεις κραγιόν σε γουρούνι;
Αυτό είναι λίγο σκληρό, αλλά νομίζω πως κρύβει κάτι που δεν πήγε καλά.
Εντάξει. Έχουμε άλλη μία μέτρηση εδώ.
Για να δούμε. Εντάξει.
-Σε κλίμακα είναι σίγουρα καλά. -Ναι.
Αυτό είναι το άλογο της Μίνχι.
Είναι δύσκολο κομμάτι για όλους,
αλλά κοιτάζοντας αυτό,
έχει κάνει καταπληκτικά δουλειά στην ομοιότητα λεπτομερειών.
Το κεφάλι είναι ένα κομμάτι, σωστά;
Το κεφάλι είναι ένα κομμάτι.
-Είναι τεράστιο. -Μόνο το κεφάλι θα είναι 30 εκατοστά.
-Μόνο το κεφάλι. -Ναι.
Έχουμε ρεαλισμό εδώ. Έχουμε σίγουρα κλίμακα και μέγεθος.
-Και μεγάλη τεχνική ικανότητα. -Συμφωνώ.
Απλώς σε κάποιες περιοχές βλέπεις διάφανα κομμάτια γυαλιού
που το χρώμα δεν φτάνει ως την άκρη.
Αποκαλύπτει ότι είναι γυαλί και χάνεις την αίσθηση πως είναι
κάτι από αδιαφανές πλαστικό.
Όμως νομίζω πως το αντισταθμίζει με τη γλυπτική
και το ρίσκο που πήρε ολοκληρώνοντάς το σαν ένα ζεστό αντικείμενο.
Η πινέζα του Τρέντον.
Είναι απίστευτο. Αυτό είναι ένα έργο που θα έβαζα περήφανα στο σπίτι μου.
Το μέγεθος είναι απίστευτο.
Είναι σχεδόν διπλάσιο από το απαιτούμενο.
Ο Τρέντον ήταν σε επισφαλή θέση για καιρό κι αυτό είναι σπουδαίο έργο.
Είναι όντως σπουδαίο.
Όμως στο πρωτότυπο οι άκρες είναι λίγο πιο αιχμηρές.
Έχει πιο έντονη γωνία εδώ κάτω και στην κορυφή.
Σίγουρα μπορούσε να το πετύχει αυτό ο Τρέντον.
Όταν η δοκιμασία είναι ο ρεαλισμός, πρέπει να προσέχει αυτές τις λεπτομέρειες.
Το Γκρέις έφτιαξε το ζάρι.
Πεθαίνω για να το κάνω. Πρέπει να δω πόσο βαρύ είναι.
-Μπορείς να το κυλίσεις; -Όχι.
Με το μάτι, δεν φαίνεται για πάνω από 30 εκατοστά.
Θα το γείρω έτσι και μέτρα από την κορυφή της βάσης.
Μόλις… Δεν περνάει.
Ράγισε η καρδιά μου όταν έριξε το κομμάτι. Δεν μπορώ ούτε να το φανταστώ.
Αυτό φαίνεται μικρότερο κι όχι τόσο καλό, δυστυχώς.
Τα σημάδια είναι εσοχές.
Εδώ είναι το αντίθετο, είναι ανάγλυφες κουκκίδες.
Ωστόσο, είναι από τα δυσκολότερα κομμάτια για αντιγραφή.
Το καραμελωμένο ποπκόρν του Τζον Σάρβιν. Ας δούμε πόσο μεγάλο είναι.
Θα του το δώσω.
Έχει και πολύ αέρα εκεί μέσα. Σε κάτι θα μετράει κι αυτό.
Ως φανατική του ποπκόρν, ήμουν ενθουσιασμένη γι' αυτό το κομμάτι.
Μ' αρέσει πολύ η ψίχα. Προσθέτει ωραίο στοιχείο.
Καταλαβαίνω τη δυσκολία του. Υπήρξε μεγάλη αστοχία στο χρώμα.
Δεν πιάνω το σχήμα.
Είναι μεγάλο, έριξε πολλή δουλειά, επέμεινε με αποφασιστικότητα.
Δεν πιστεύω ότι αιχμαλώτισε την ουσία της ψίχας.
Πριν αποφασίσουμε για νικητή και χαμένο, ας φέρουμε τους φυσητές.
Μπορεί να φύγω ανά πάσα στιγμή. Είναι η πραγματικότητα.
Ήταν δύσκολη μέρα, αλλά ανέκαμψα, συνήλθα.
Είτε μείνω είτε φύγω είμαι περήφανο.
Νομίζω ότι στάθηκα γενναία. Δεν χωράνε μετριότητες τώρα.
Σε κάθε γύρο αποκλεισμού, περιμένω την πιο σκληρή κριτική.
Καλλιτέχνες, σας αξίζει χειροκρότημα για το γιγάντιο γυαλί σας.
Νταν. Τι λες για τη δαχτυλήθρα;
Είμαι ικανοποιημένος. Πειραματίστηκα. Δεν ήξερα πώς να την προσεγγίσω.
Σίγουρα πέτυχες το μέγεθος.
Ίσως στη μεταφορά να έχασες λίγο σε διαστάσεις.
Μοιάζει πολύ ψηλή και λεπτή.
Εντάξει.
Δεν ξέρω. Καλά.
Ο Τζον Σάρβιν με το ποπκόρν. Πες μας για το έργο σου.
Δύσκολο σχήμα, πολλή λεπτομέρεια.
Το κοιτάς και λες "Να πάρει, έχει κι αυτό". Έχει πάρα πολλά.
Αυτό που με απογοήτευσε λίγο ήταν το χρώμα του ποπκόρν.
Νόμιζα ότι η καραμέλα θα ήταν πιο ανοιχτή. Κατέληξε λίγο σκούρα.
-Έμεινε πολύ στον φούρνο. -Ευχαριστώ.
Ευχαριστώ.
Γκρέις.
Ήταν πολύ δύσκολο. Το γυαλί δεν θέλει να είναι τετράγωνο.
Ειδικά μεγάλο και τετράγωνο. Ο περισσότερος κόσμος δεν θέλει.
Ήθελα να προσπαθήσω, αλλά δεν πήγε καλά.
Τουλάχιστον βλέπουμε κάτι. Χαίρομαι που υπάρχει κάτι εδώ.
Ευχαριστώ.
Ο Τρέντον με την πινέζα.
Μοιάζει εύκολο σχήμα, αλλά δεν δουλεύω σε μεγάλη κλίμακα.
Γενικά, είμαι ικανοποιημένος.
Θα πω ότι είχες το μεγαλύτερο έργο, στα 58 εκατοστά.
Ωραία.
Κατά κάποιον τρόπο, νομίζω ότι είχες το πιο απλό αντικείμενο.
Σίγουρα από εδώ δεν υπάρχει αμφιβολία ότι βλέπουμε μια πινέζα.
Ίσως επειδή είναι συμμετρικό σχήμα, χάθηκε η ευκαιρία
για ένταση στις άκρες, στις γωνίες πάνω και κάτω.
Συμφωνώ.
Ευχαριστώ, καλλιτέχνες. Θα το συζητήσουμε.
Ένας κερδίζει, ένας φεύγει.
Δεν θέλω να φύγω, αλλά δεν θέλω να φύγει κι ο Νταν.
Ανησυχώ για τον εαυτό μου αυτήν τη στιγμή.
Υπάρχουν κι άλλοι παράγοντες, αλλά το μέγεθος είναι σημαντικό.
Δεν μπορώ να ξεπεράσω το χρώμα. Πιστεύω πως απέτυχε.
Δεν το ελέγχω. Έκανα ό,τι μπορούσα.
Πήραμε δύο αποφάσεις. Καμία δεν ήταν εύκολη.
Σήμερα, "φυσάει" η δημιουργία…
δύο καλλιτεχνών.
Δεν έχουν υπάρξει δύο νικητές ποτέ στον διαγωνισμό.
Ο Τζον Μοράν.
Και;
Και
η Μίνχι.
Αλήθεια;
Πολύ σοκαρισμένη.
Νικήτρια με τον Τζον Μοράν. Είμαι πανευτυχής.
Δεν το περίμενα αυτό.
Τώρα, ο καλλιτέχνης που δεν μας εντυπωσίασε.
Από το εργαστήριο φεύγει σήμερα
το Γκρέις.
Παρακαλώ, αποχαιρέτησε κι αποχώρησε.
Λυπάμαι πολύ.
-Χάρηκα που σε γνώρισα. -Μπράβο, παιδιά.
Είμαι πολύ περήφανο. Έφτασα ως εδώ, κέρδισα και σε δοκιμασία.
Δεν μπορούσα να κάνω κάτι άλλο, μόνο να διαλέξω άλλο κουτί.
Ευχαριστώ, παιδιά.
Πέρασα υπέροχα. Διασκεδάσαμε πολύ. Δεν θα άλλαζα τίποτα.
Δεν είναι η τελευταία φορά που με βλέπετε.
Θα είμαι εδώ γύρω και θα κόβω κώλους σε άλλα μέρη.
Συγχαρητήρια. Συνεχίζετε για το μεγάλο έπαθλο
και τον τίτλο. Τα λέμε στην επόμενη δοκιμασία.
Σε αυτό το σημείο του διαγωνισμού είμαι εγώ και τέσσερις άντρες.
Μεγάλο βάρος στους ώμους μου.
Υποτιτλισμός: Παρασκευή Παντσίδου